CELEX: 62016TA0087
Language: lv
Date: 2017-11-06 00:00:00
Title: Lieta T-87/16: Vispārējās tiesas 2017. gada 21. septembra spriedums – Eurofast/Komisija Finanšu atbalsts — Septītā pamatprogramma pētniecībai, tehnoloģiju attīstībai un demonstrējumu pasākumiem — ASSET līgums — Lēmums par noteiktu summu atgūšanu ieskaita ceļā pēc finanšu revīzijas — Prasība atcelt tiesību aktu — Tiesiskā paļāvība — Šķīrējklauzula — Termiņš revīzijas ziņojuma izsniegšanai — Sacīkstes princips — Izmaksu attiecināmība — Līgumiskā atbildība

6.11.2017   
            
            
               LV
            
            
               Eiropas Savienības Oficiālais Vēstnesis
            
            
               C 374/31
            
         Vispārējās tiesas 2017. gada 21. septembra spriedums – Eurofast/Komisija
   (Lieta T-87/16) (1)
   
   (Finanšu atbalsts - Septītā pamatprogramma pētniecībai, tehnoloģiju attīstībai un demonstrējumu pasākumiem - ASSET līgums - Lēmums par noteiktu summu atgūšanu ieskaita ceļā pēc finanšu revīzijas - Prasība atcelt tiesību aktu - Tiesiskā paļāvība - Šķīrējklauzula - Termiņš revīzijas ziņojuma izsniegšanai - Sacīkstes princips - Izmaksu attiecināmība - Līgumiskā atbildība)
   (2017/C 374/47)
   Tiesvedības valoda – franču
   
      Lietas dalībnieki
   
   
      Prasītāja: Eurofast SARL (Parīze, Francija) (pārstāvis – S. Pappas, advokāts)
   
      Atbildētāja: Eiropas Komisija (pārstāvji – J. Estrada de Solà, S. Delaude un S. Lejeune)
   
      Priekšmets
   
   Pirmkārt, prasība, kas ir pamatota ar LESD 263. pantu un ar kuru tiek lūgts atcelt Komisijas 2015. gada 17. decembra lēmumu par tādu summu atgūšanu ieskaita ceļā, piemērojot finanšu revīzijas secinājumus, kas prasītājai samaksātas saskaņā ar dotācijas nolīgumu Nr. 211625 Asset projekta īstenošanai, kurš ticis noslēgts saistībā ar septīto pamatprogrammu pētniecībai, tehnoloģiju attīstībai un demonstrējumu pasākumiem, un, otrkārt, prasība, kas ir pamatota ar LESD 272. pantu un ar kuru tiek lūgts konstatēt, ka minētā parāda nav, kā arī tiek lūgts atzīt, ka radušās izmaksas saistībā ar dotācijas nolīguma Nr. 211625 izpildi Asset projekta īstenošanai ir attiecināmas un ka Komisijai ir jāapstiprina piešķirtā finansējuma leģitimitāte, kā arī noteikt Komisijai pienākumu samaksāt summas saistībā ar dotācijas nolīguma Nr. 607049 izpildi Eksistenz projekta īstenošanai un piespriest Komisijai samaksāt līgumiskos zaudējumus.
   
      Rezolutīvā daļa:
   
   
               1)
            
            
               prasību noraidīt;
            
         
               2)
            
            
               Eurofast SARL samaksā Eiropas Komisijai summu EUR 78 380,28 apmērā, kas atbilst tāda finanšu ieguldījuma atmaksai, ko tā ir saņēmusi saskaņā ar dotācijas nolīgumu Nr. 211625 par “Aeronautic Study on Seamless Transport” projekta īstenošanu, pieskaitot nokavējuma procentus 3,55 % apmērā no 2015. gada 13. janvāra, atskaitot atmaksāto summu, proti, EUR 69 923,68 2015. gada 17. decembrī;
            
         
               3)
            
            
               Eurofast sedz savus tiesāšanās izdevumus un atlīdzina Komisijas tiesāšanās izdevumus, tostarp saistībā ar pagaidu noregulējuma tiesvedību.
            
         
      (1)  OV C 136, 18.4.2016.